Omuwendo gwa bannakenya abesogga Uganda gweyongedde okulinnya, naddala mu kiseera kino nga betegekera okukuba akalulu k’omukulembeze w’eggwanga olunaku olwenkya.
Ayogerera ministry yénsonga zomunda mu ggwanga Simon Mundeyi mu kwogerako ne bannamawulire ku kitebe kya police e Naggulu, agambye nti abasinga bayita ku nsalo ye Busia ne Lwakhakha.
Bannakenya bano berinda ebiyinza okuva mu kalulu kano, nga bwegwali mu kulonda kwa 2007, akavaamu ekitta bantu abasoba mu 1000 nebalugulamu obulamu.
Embiranye ey’amaanyi mu kulonda kwe Kenya eri wakati wa William Ruto ne Raila Omolo Odinga.
Mu ngeri yeemu abantu 50 n’omusobyo okuva mu mawanga agenjawulo, bakwatiddwa mu bikwekweto eby’okuyigga abantu abali mu Uganda mu bukyamu.
Mu bakwate mulimu bannansi ba Denmark ne Spain abasangiddwa mu bifo ebisanyukirwamu e Kabalagala.
Kizuuse nti abakwate babadde baakamala emyezi egisukka mu 10, songa abalala basangidswa mu bitundu bya Uganda ebyenjawulo nga bakola emirimu emitonotono egirina okukolebwa bannansi.
bazudde abagwira bangi abaasalawo okwekukuma mu bitundu byebyalo ewatali bikwekweto bingi olwokutya okukwatibwa.
Bisakiddwa: Kato Denis
lug_Latn lug_Latn lug_Latn lug_Latn lug_Latn lug_Latn lug_Latn lug_Latn bam_Latn